टोंक में तेल मिलों के श्रमिकों ने किया प्रदर्शन
टोंक|ओधोगिक क्षेत्रमें स्थित तेल मीलों में मजदूरी का कार्य करने वाले श्रमिकों ने मजदूरी वृद्धि की मांग को लेकर हडताल कर दी है। श्रमिकों ने पिछले दो दिनों से हडताल कर कामकाज बंद कर रखा है। शुक्रवार को ओधोगिक क्षेत्र में प्रर्दशन कर मजदूरी बढाने की मांग की गई। आयल मिलों में काम करने वाले श्रमिकों खलील अहमद, संजय कुमार, मुकेश गुर्जर, रामू, विनोद, सूरज, खुशीराम गुर्जर, कजोड़ मल सैनी, बबलू आदि ने बताया आयल मिलों मे करीब 12 घंटे तक काम करने के बावजूद उन्है तीन सौ रुपए मजदूरी दी जाती है जो इस मंहगाई के दौर में काफी कम है। जिसे बढाकर चार सौ रुपए रोज किया जाए। इस मामले में श्रमिकों ने श्रम आयुक्त को ज्ञापन देकर मजदूरी के पैसे बढवाने की मांग की है। श्रमिकों ने ज्ञापन में बताया कि 12 घंटे की न्यूतम मजदूरी दर कम से कम 400 रुपए की जाए और 8 घंटे की मजूदरी की न्यूनतम दर 300 रुपए की जाए। इसके अलावा अमावस्या के दिन सभी श्रमिकों की छुट्टी हो। श्रमिकों ने बताया कि मजदूरी नही बढाने तक विरोध जा रही रहेगा। उन्होने बताया कि इस मामले मे मील संचालकों को अवगत करवा दिया गया है।
बारदानासिलाई (रफू) मजदूर यूनियन की हडताल दसवें दिन भी जारी: ऑयलमील एसोसिएशन बारदाना सिलाई (रफू) मजदूर यूनियन की हड़ताल शुक्रवार को भी जारी रही। एसोसिएशन यूनियन से जुड़े श्रमिकों ने कलेक्टर को ज्ञापन देकर श्रमिकों की समस्याओं का निस्तारण करने की मांग की। बारदाना सिलाई मजदूर यूनियन के अध्यक्ष बिरधीचंद, भंवर लाल, कमलेश, नासिर भाई, प्रकाश आदि श्रमिकों ने बताया कि अपनी समस्याओं के निस्तारण की मांग को लेकर श्रमिक 20 फरवरी से हड़ताल पर हैं। श्रमिकों ने बताया कि श्रम आयुक्त को ज्ञापन देकर समस्याएं बताई गई लेकिन समस्याओं का निराकरण नही किया गया और उनहै मिल मालिकों से मिलने को कहा गया जिससे कोई समाधान नही हो पाया है। श्रमिकों ने बताया कि मजदूरी नही बढाने तक हडताल जारी रहेगी।
टोंक. श्रमिकवेतन वृद्धि की मांग को लेकर प्रर्दशन करते हुए।
hin_Deva hin_Deva hin_Deva hin_Deva